
Chirurgia  plastica  postquam  huius  saeculi  initio  post  longum  quasi  somnum  denuo  ex- 
coli coepta  est , doctissimis  peritissimisque  chirurgis  usque  ad  hunc  diem  magnae  fuit  curae 
Quod  summo  iure  factum  esse  nemo  profecto  negaverit  qui  vix  quidquam  pulchrius  cogitari 
posse  consideraverit  quam  hominem  miserrime  truncatum  sanari  et  societati  humanae , e qua 
remotus  fuerat,  medica  arte  reddi.  Nec  multi,  ut  opinor,  maiores  habehunt  medico  gratias 
quam  quibus  pars  faciei,  qua  olim  sint  privati,  feliciter  restituta  sit. 

Ego  autem  quoniam  quaedam  de  chirurgia  plastica  conscribere  constitui,  nolo  eos  qui 
hanc  commentationem  legent  morari  historia  artis  inde  ab  antiquissimis  temporibus  usque  ad 
hanc  aetatem  enarranda.  Quod  quamquam  plerique  qui  hac  de  re  scribunt  facere  solent,  mihi 
tamen  prorsus  supervacaneum  visum  est  Indicarum  urbium  ruinas  contemplari,  vel  explorare 
utrum  Christiani  artis  illius  cognitionem  ex  Asia  in  Siciliam  transtulerint  an  Arabes,  nec  in 
illud  mihi  operae  pretium  'visum  est  nunc  inquiri,  Tagliacozza '3  utrum  artem  quam  multi 
saepe  falso  criminati  sunt,  didicerit  an  invenerit:  haec  enim  omnia  e libris  maioribus  mino- 
ribusque sat  multis , qui  cuivis  patent , peti  possunt.  Id  autem  nolo  praetermittere , ex  quo 
Dieffenbachius  quem  omnes  consentiunt  in  hoc  genere  facile  principem  fuisse  praematura  morte 
vitae  ereptus  sit,  non  desiisse  viros  gravissimos  huic  chirurgiae  parti  operam  impendere.  Nec 
negandum  est  post  libros  excellentes  Ammonis  Bauingarteniique,  Fritzii  Reichiique  haud  pau- 
cas opiniones  tunc  valentes  mutatas  et  scientiam  nostram  multis  operationibus  insignibus  valde 
locupletatam  esse.  At  nondum  eo  pervenimus  ut  singulos  ex  hoc  genere  casus  memorabiles 
publicare  supervacaneum  sit.  Supersunt  enim  sat  multae  quaestiones  gravissimae  quarum  ex- 
ploratio ad  probabilem  hnein  nondum  sit  perducta : quod  fieri  posse  constat  non  nisi  obser- 
vationibus practicis  in  corpore  vivo  factis,  nulla  enim  alia  ratione  leges  certae  reperiri 
possunt. 

Qua  re  nisus  et  admonitus  Wutzeri  praeceptoris  illustrissimi  et  magno  in  hac  arte  no- 
mine et  insigni  in  concedendis  libris  clinicis  liberalitate,  constitui  apud  me  eos  clinici  nosiri 
casus  qui  gravioris  momenti  essent  et  aliis  quoque  utilitatem  possent  praebere  oblata  occasione 
in  publicum  emittere.  Omnes  operationes  de  quibus  aliud  diserte  non  testatus  sum  fecit  quem 
dixi  vir  clarissimus  Wutzerus,  plurimas  vidi  ipse,  haud  paucas  adiuvi  minister.  Sed  antequam 
ad  singulos  casus  enarrandos  progrediamnr,  quaestiones  quasdam  generales  explorare  et  gra- 
vissimas novationes  recentissimis  temporibus  in  hoc  genere  factas  percensere  in  animo  est. 

Indicationes  ante  multos  annos  chirurgiae  plasticae  exercendae  constitutae,  in  universum 


1)  Nimirum  hoc  verum  est  clari  Itali  nomen,  ut  apparet  ex  libri  quem  conscripsit  editione  principe: 
falsae  sunt  Tagliacozzi  et  Tagliacozzo  formae. 

etiam  nunc  valent:  unum  tantum  in  medio  relictum  est,  utrum  antequam  pars  aegrota  restitua- 
tur, omnem  quae  insit  in  corpore  dyscrasiam  plane  deleri  necessarium  sit  necne.  Syphiliticum 
quidem  morbum  vix  dubium  est  ante  restitutionem  partis  ipso  morbo  deletae,  necessario,  quan- 
tum fieri  possit,  ex  corpore  expelli.  Aliter  autem  iudicandum  videtur  de  cutis  exauthemati- 
bus  scrofulosis,  in  primis  de  lupo.  Possuntne  nares  lupo  deletae  restitui,  dum  in  partibus 
adiacentibus , veluti  in  genis  lupi  vestigia  supersunt « Vetustiores  quidem  medici  omnes  hanc 
quaestionem  negaverunt.  Dieffenbachius  demum  observavit  sanum  cutis  lobum  parti  aegrotae 
cui  impositus  est  novam  inspirare  vitam.  Restituit  enim  nares  exanthemate  herpetico  deletas 
prosperrimo  cum  successu,  morbo  etiam  tum  in  tota  facie  reliqua  superstite.  Conferendae  sunt, 
hac  de  re  tabulae  (XV.  Pig.  4.D  Fritzii  Reichiique.  Eorundem  virorum  sententia  pag.  166 
haec  est:  „Ein  Lappen  gesunder  Stirnhant,  an  die  Stelle  der  durch  Lupus  zerstbrten  Nase 

eingepflanzt,  ilussert  auf  seine  Umgebung  den  wohithfitigsten  Einfluss,  indem  die  umgebende 
Haut  oft  schon  in  ganz  kurzer  Zeit  die  Charactere  des  Lupus  verliert  und  zur  normalen 
Beschaffenheit  zuriickkehrt.^^  In  nostro  quoque  clinico  saepius  optimo  cum  successu  operatio 
rhinoplastices  facta  est , lupo  in  genis  nondum  deleto.  At  tamen  semel  accidit  ut  duobus 
annis  post  operationem  in  naso  denuo  apparerent  lupi  tubercula.  Qua  re  quanquam  usque 
ad  hunc  diem  novus  nasus  nondum  periit,  tamen,  quoniam  malum  iam  novam  quasi  uriginem 
duxit  intelligitur  et  ante  operationem  et  postea  totius  aegroti  corporis  conditionis  cautissime 
rationem  esse  habendam.  Cum  hac  quaestione  arctissime  coniuncta  est  alia,  eaque  gravioris 
momenti,  utrum  carcinoma  quominus  recidivum  sit  impediri  possit  operationibus  plasticis,  quae 
defectum  plane  restituerint , necne.  Postquam  ante  hos  viginti  annos  Martinet  de  la  Creuse 
sententiam  suam  audacissimam  protulit,  haud  multi  chirurgi  periti  reperti  sunt  qui  curo  eo 
consentirent.  Fuerunt  quidem  qui  quoniam  res  bene  cessisse  videretur,  gaudio  exsultarent 
quod  tandem  remedium  carcinomatis,  perniciosissimae  generis  humani  calamitatis,  sit  inven- 
tmn : at  paullo  post  se  haud  mediocriter  errasse  videri  et  intellexerunt  et  professi  sunt.  Fran- 
cogalli  in  universum  magis  in  civis  sui  sententiam  inclinaverunt  et  „de  certaines  modifica- 
tions  dans  la  vitalite  des  parties“  esse  sibi  persuaserunt.  At  tamen  cautissimum  esse  video 
Blandin  0 nec  sententiam  suam  plane  aperire.  Serrii  autem  haec  sunt  verba : „sans  doute  s’il 
est  un  moyen  propre  b prevenir  la  recidive  du  cancer,  c’est  1’ablation  complfete  de  la  tumeur 
et  la  reunion  immediate  des  parties,  que  l’on  a mises  fi  nu;  mais  soutenir  que  Taiitoplastie 
guerit  les  ulceres  dependant  d’une  affection  constitutionelle,  en  detruisant  localement  1’infection 
generale,  c’est  proclamer  une  heresie  en  medecine.“  Chassaignac  carcinomate  quod  palpe. 
bram  occupaverat  remoto,  blepharoplastices  operationem  fecit:  septem  mensibus  post  morbus 
recidivus  factus  est,  neque  tamen  ad  lobum  transplantatum  pertinuit.  Quem  casum  qui  nar- 
ravit 1,  c.  haec  verba  addit:  „M.  Chassaignac  considere  ce  fait  de  recidive,  qui  a respecte 
completement  le  lambeau  autoplastique,  comme  venant  fi  1’appui  de  Topinion  de  M.  Martinet 
en  ce  sens  que  les  lambeaux  autoplastiques  sont  refractaires  fi  la  reproductiou  de  raffection 
cancereuse , qui  dans  ce  cas  s’etait  arr^tee  juste  fi  la  limite  du  lambeau.‘‘  At  hic  casus  meo 


1)  Autoplastie  de  Blandin,  iibersetzt  von  Kapff.  Reutiingen  1838.  pag.  179.  seq. 

2)  Gazette  des  hopitaux  annee  1851  pag.  223. 

quidem  iudicio  non  nuKura  ad  eorum  sententiam  eonfirmandam  valet;  quoniam  veri  est  sinii- 
limuiu,  paullo  post  morbum  lobum  quoque  istum  occupaturum  fuisse.  Ceterum  nos  infra  nar- 
rabimus casum,  ubi  carcinoma  recidivum  cutem  transplantatam  prorsus  deleverit.  PinaudO 
autem  haec  dicit : »Si  1’autoplastie  ne  constituait  en  chirurgie  qu’un  procede  destind  k voiier  les 
difformites,  il  faut  convenir  que  ses  applications  seraient  bien  restreintes.  — Ajoutous 
encore  qu’uii  autre  avaiitage  de  i’autoplastie  reside  dans  les  modilications  de  vitaiitd,  que  doit 
apporter  dans  un  point  malade  l’implantation  d’une  portion  de  tissu  plus  ou  moins  ^loignee 
du  siege  occupe  par  la  lesion.“  Tanti  igitur  Pinaud  posteriorem  cutis  transplantatae  proprie- 
tatem aestimat,  ut  eam  vel  graviorem  esse  priore  existimet.  Nostri  autem  scriptores  putant 

hanc  ''tantum  esse  vim  transplantationis  ut  et  aer  a vulnere  removeatur  et  cicatrix  evadat 
simplex  et  mollis.  Id  autem  omnes  excepto  Martineto  consentiunt  transplantationem  statira 
post  excisum  carcinoma  fieri  debere,  nec  exspectandum  esse,  dnm  granulationes  in  defectu 
apparuerint.  Nec  quemquam  latet,  JVIartinetum  ipsum  mullam  aliam  sententiae,  quam  protulit 
habuisse  rationem,  nisi  hanc  ut  vulnus  expleatur  et  omnis  orarum  eius  tensio  vitetur.  In 
nostro  quoque  clinico  complures  operationes  plasticae,  carcinomate  remoto,  factae  sunt:  qua- 
rum successus  fuerunt  valde  inter  se  dissimiles.  Ut  autem  accuratius  perspiciatur  huius  rei 
ratio,  omnes  qui  mihi  innotuerunt  casus  ubi  carcinomate  remoto  operationes  plasticae  factae 
sunt  uno  in  conspectu  composui: 


Casus  X.W  quorum 


morbus  recidivus  factus  est 

morbus  sublatus  est  itidem 

morbus  nondum  recidivus  fa- 

octies 

octies;  et  aegroti  dimissi  fue- 

ctus  est  novies:  , 

1)  post  8 hebdomad. 

runt  nihilo  praeterea  annotato, 

1)  post  ,(4  annum 

2)  „ 2 menses. 

utrum  morbus  postea  recidivus 

2)  » 4 » 

3)  » 4 „ 

factus  sit,  necne. 

3)  „ 3 annos 

4)  „ 5 « 

fi 

4)  « 3 „ 

» 7 „ . ...g. 

5)  mortis  tempore  post  30  men- 

6)  , 7 ,, 

ses. 

„ 2 annos 

:i 

Quibus  accedunt  quatuor  Mar- 

8)  » 2 „ 

«it 

tineti  casus. 

Inter  eos  casus  quos  medio  loco  posui  veri  simile  est  tales  quoque  fuisse  ubi'  postea  mor- 
bus redierit.  — 

At  multas  autem  res‘resplcieinlum  est  in  diiudicanda  hac  quaestione:  prae  ceteris  non 
negligendum  est,  utrum  operatioft'is  tempore  malum  iam  diu  duraverit  an  recens  sit  natum, 
dtrum  locale  sit , an  glandulae  l^Tnphaticae  vicinae  iam  tumefactae  et  induratae  sint, 
dtrum  morbus  talis  sit,  ut  cliirnrgus  absque  periculo  partes  aegrotas  radicitus  exstirpare 
possit,  an  ita  comparatus  ut  ne  letalis  flat  operatio,  scalpellum  removendum  sit,  dum 
supersint  particulae  quaedam  aegrotae.  Praeterea  permultum  facit  ad  operationis  successum, 

^ ^ - _ . ' .111  . It  .1 

"iVltlazette  des  hopitaux.  'ld52.  pag.  489.''  ' 

® III.,  , . 

utrum  aegrotus  rursus  iisdem  rebus  sit  obnoxius  quibus  a principio  carcinoma  effectum  sit, 
necne.  Nisi  omnes  has  res  in  magno  casuum  numero  observaverimus , non  poterimus  certum 
iudicium  ferre  de  remedii  huius  gravitate.  Denique  cavendum  est  ne  casus  post  operationem 
licet  feliciter  factam  gloriae  augendae  causa  utpote  sanatorum  carcinomatum  exempla  tradan- 
tur , prius  quam  per  complures  aimos  continuata  erit  observatio : nulla  enim  alia  ratione 

iudicium  quod  in  universum  valeat,  fieri  potest.  Veri  simile  quidem  est,  commodis  supra  com- 
memoratis quae  plastica  operatio,  remoto  carcinomate,  praebet  effici  ut  morbi  reditus  rarior  et 
serior  evadat,  quam  absque  istis  commodis.  Hoc  autem  constat,  Francogalli  illius  remedium  non 
magis  specificum  contra  carcinoma  esse  quam  illud  admodum  laudatum  Neapolitani  cuiusdam 
cui  magnis  promissis  ut  medicinae  ignarorum  gnarorumque  nonnullorum  satis  credulorum 
oculos  in  se  converteret  contigit. 

Narrant  tanquam  rem  mirificam , Buengero  0 bene  cessisse  transplantationem  factam 
illam  secundum  methodum  Indicam  alteram  quae  dicitur,  cuius  haec  est  ratio  ut  cutis  trans- 
plantetur nulla  nutrice  coniuncta  cum  eo  loco  corporis  e quo  desumpta  est.  Nescio  num 

haec  medendi  methodus  saepius  apud  ludos  feliciter  sit  exercita  vel  hodie  exerceatur,  scio 
apud  nostrates  eam  tanquam  oblivione  obrutam  esse  et  vix  ullum  habere  in  chirurgia  pla- 
stica momentum  : Vereor  ne  idem  liat  Italica  et  Germanica  morioplastices  methodo ; num  iure, 
dubito.  Sed  quoniam  istae  methodi  in  solam  fere  rhinoplasticen  cadunt,  infra  eo  reverti  po- 
terimus. Videamus  autem  quid  sibi  velint  Serrii  verba  haec’:  La  methode  italienne  et  la  me- 
thode indienne  doivent  desormais  faire  place  h la  methode  francaise.  Quaenam  est  ista  victrix 
„methode  francaise“  ? Num  recentissimi  temporis  est  inventum?  minime  vero:  nimirum  est  prisca 
illa  methodus  iam  a Celso  commemorata  quae  fit  translatione  (Verschiebung)  lobi : quam  ra- 
tionem in  primis  Dieffenbach  tanquam  in  vitam  revocavit  et  haud  mediocriter  promovit. 
Quanquam  non  contendit  Serre  se  methodum  suam  Francogallicam  invenisse,  tamen  nomine 
isto  quod  reapse  invenit  Francogallis  vindicasse  videtur,  paullo  autem  post  addit  haec:  ,,peut 
-etre  ai-je  su  mieux  que  tout  autre  en  apprecier  l’iitilite  et  parviendrai-je  un  jour  k la  popu- 
lariser  en  mettant  en  relief  les  avantages  qu’elle  presente.“  Quamquam  igitur  non  negamus 
Serrium  multas  operationes  secundum  methodum  istam  fecisse,  negamus  tamen  recte  ei  inditam 
esse  nomen : „mcthode  francaise“.  Sed  haec  hactenus.  Nunc  autem  consideremus  aliam  no- 
vam morioplastices  methodum,  reapse  eam  a Germano  in  Germania  inventam  et  adhibitam 
quae  fortasse  verendum  est  ne  post  aliquot  annos  in  Francogallia  utpote:  „autoplastie  geo- 
metrique‘‘  rursus  inveniatur.  Est  ea  methodus  ante  hos  tres  annos  in  publicum  emissa  aBurrovrio  : 
qui  maxime  studet  ut  quantum  fieri  possit,  defectus  in  trianguli  formam  redigatur.  Quo  facto  in 
trianguli  basi  trans  finem  alterum  prolongata,  alterum  triangulum  construitur,  cuius  fastigium 
prioris  trianguli  fastigio  e contraria  regione  sit  necesse  est.  Hoc  altero  quoque  triangulo  remoto 
duo  facti  sunt  lobi  inter  se  simillimi,  qui  facillime  possunt  coniungi.  Potest  etiam,  prout  res 
suadere  videntur,  fieri  ut  basis  prioris  trianguli  trans  utrumque  finem  prolongetur  et  duo 
construantur  parva  triangula , quorum  bases  coniunctae  priorem  basin  longitudine  exaequent. 

1)  Biinger  ipse  descripsit  hanc  operationum  in  v.  Graefe  und  Walthers  Journal  Bd.  IV.  pag.  569. 

2)  Serre:  traite  sur  1’art  de  restaurer  les  diflTormites  de  la  face  selon  la  methode  fran9aise.  Montpellier 
1842  avant-propos  pag.  VIII.  sq. 


Quivis  intelligit  hanc  methodum  scite  excogitatam  multa  praebere  commoda:  nimirum  vitatur 
tenuis  nutrix,  toliitur  autem  non  solum  primitivus  defectus,  sed  etiam  is  qui  cute  remota  ef> 
iicitur,  quae  res  in  nulla  alia  methodo  tam  facile  fieri  potest.  His  accedit  utpote  sat  grave 
momentum,  quod  ista  ratio  in  omni  fere  mutilationis  genere  et  in  diversissimis  corporis  par- 
tibus locum  habere  potest.  Adhibita  est  cum  successu  in  blepharoplastices,  chiloplastices,  rhi- 
noplastices  partialis  casus:  in  nostro  clinico  ipse  vidi  a C.  0.  Webero  genae  defectum  felici- 
ter  tolli.  Num  autem  in  rhinoplastice  totali  idem  efftciat  atque  methodi  pristinae  dubito. 

Universas  operandi  leges,  quod  attinet,  hae  quoque  recentissimis  temporibus  haud  me- 
diocriter promotae  sunt.  Dieffenbach  cum  aliis  arbitratus  est,  ut  plethora  localis  vitetur,  ma- 
iorem arteriam  ad  lobum  pertinentem  non  servandam  sed  dissecandam  esse.  Huic  sententiae 
prae  ceteris  Langenbeck  opposuit,  hyperaemiam  saepe  repertam  in  cute  transplantata  non 
effici  nimia  arteriarum  sanguinis  adfluentia  sed  eo  quod  sanguis  quominus  per  venas  defluat 
impediatur  nutrice  nimis  contorta  aut  complicata.  Atque  profecto  haud  mirum  est,  venas  te- 
nues facillime  ita  comprimi  ut  sanguis  defluere  desinat,  arterias  autem  sat  graviter  absque 
damno  comprimi  posse.  Langenbeckius  igitur  ita  lobum  efficere  studet , ut  nutrix  maiorem 
arteriam  contineat  nec  tamen  nimis  contorqueatur.  — 

Suturam  quoque  quod  attinet  admodum  progressi  summus.  Qua  in  re  maximi  mo- 
menti est  collodium  inventum : nam  nulli  fere  chirurgiae  parti  tantam  utilitatem  affert  collo- 
dium , quantam  morioplasticae.  Antea  paucissimae  tantum  suturae  adhiberi  solebant  quae 
ut  solverentur  post  longum  demum  temporis  spatium  fieri  poterat  propterea/Iquod  ab  initio 
vulneris  orae  non  satis  coniunctae  erant.  Veluti  Benedict  prima  fila  post  quatuor  demum 
dies  removit,  ultima  post  sex  septemve,  nec  aliter  fecerunt  Carpue  et  Graefe.  Nunc 
autem  collodio  invento  Langenbeckiuin  secuti  in  Germania  certe  prorsus  aliam  rationem 
inire  consuevimus.  Prout  enim  est  cutis  transplantatae  conditio , primae  acus  sedecim  vel 
decem  vel  octo  post  operationem  horis  removentur,  filis  quae  remanent  accurate  collo- 
dio unctis : suturarum  autem  nodosarum  remotarum  locum  emplastrum  anglicum  obtinet, 

quod  idem  ungitur  collodio.  Hac  ratione  vulnera  vel  omnibus  remotis  suturis  prorsus 
coniuncta  manent,  initio  autem  multae  possunt  adhiberi  suturae  quoniam,  quominus  post 
breve  tempus  removeantur  nihil  impedit , itaque  ne  lobus  magno  acuum  numero  inflammare- 
tur minime  verendum  est.  Cutis  quoque  transplantata  cum  defectus  oris  ubique  pari  modo 
coniungitur  quod  multum  valet  ad  curationem  per  primam  intentionem  et  cicatricem  efficere 
solet  admodum  tenuem. 

Nil  autem  fere  momenti  in  organoplastice  exercenda  aliud  recentissimi  temporis  inven- 
tum habet:  chloroformium.  Plurimae  enim  operationes  organoplasticae  propter  corporis  partes 
in  quibus  fiunt  vel  propter  multitudinem  temporis  ne  anaestheticum  quidem  adhiberi  patiuntur. 

Transeamus  nunc  ad  singula  organoplastices  genera  et  videamus  qualis  earum  sit 
status  hodiernus -et  quid  proximis  annis  in  iis  novatum  sit.  Sed  quoniam  per  libelli  huius  fi 
nes  omnia  genera  complecti  non  licet,  subsistemus  in  iis,  quae  ipse  morborum  historiis  lustravi. 


■ C' 

1)  Deutsche  Kiinik  1849,  50.  Fragmente  zur  Aufstellung  von  Grundregela  fiir  die  operative  Plastik. 

A.  Rhinoplastice. 

.i. 

Methodus  indica  in  rhinoplastice  exercenda  omnes  ceteras  longe  superavit,  quamquam 
et  ipsa  recenti  memoria  nonnullas  passa  est  mutationes.  Etenim  nemo  hodie  operationem 
ita  instituet  ut  lobi  de  fronte  desumpti  situs  pei-pendicularis  sit,  sed  ita  ut  sit  horizontalis, 
ne  nimis  contorqueatur  nutrix.  Praeterea  ne  arteria  careat  propago  ita  terminatur  nutrix 
ut  superior  incisio  iuxta  superciliorum  initium , inferior  iiixta  canthum  internum  oculi  fiat : 
hac  enim  ratione  arteria  angularis  in  media  nutrice  sita  est. 

Ubi  nasi  cartilaginosa  pars  prorsus  periit  ideoque  defectus  forma  cordi  converso  similis 
est,  lobus  piri  formam  sensim  se  extendentem  habere  non  potest,  sed  in  ipso  fine  tenuis  nu- 
tricis subito  latissimus  fiat  necesse  est.  Qua  ratione  intelligitur  saepe  accidere  ut  lobum 
satis  nutrire  perdifficile  sit.  Quod  ut  vitaret  C.  0.  Weber  in  operatione  rhinoplastice  semel 
eam  ingressus  est  viam  quam  modo  sum  narraturus.  Nimirum  duae  cutis  laciniae  (Fig.  1 a,  d) 
quae  in  tergo  nasi  fiunt  incisione  perpendiculari  (b  c)  a lobo  usque  ad  defectum  (o)  pertinente 
ad  speciem  trigoni  angulis  obtusis  prorsus  removentur.  Parva  hac  mutatione  fieri  potest  ut 
lobus  sit  forma  magis  aequabili,  nutrix  latior  fieri  possit  et  praeterea  ita  collocari  inter  oras 
b g et  b f ut  nullus  fere  torus  in  tergo  nasi  sit. 

o!  Methodi  Italica  et  Germanica  nostris  temporibus  prorsus  fere  obrutae  sunt  oblivione. 
Non  autem  praetereunda  est  ea  quam  Wutzerus  invenit  et  saepius  in  clinico  Bonnensi  ad  fe- 
licissimum exitum  perduxit;  quae  continetur  eo  ut  nasus  deletus  ex  antibrachii  cute  restitua- 
tur. Ipse  eam  ter  vidi:  bis  in  puellis  quibus  hoc  modo  servata  est  pulchra  frontis  laevitas, 
semel  in  viro  cujus  e fronte  desumptus  lobus  gangraena  erat  affectus.  Quaenam  sint  com- 
moda rhinoplastices  secundum  methodum  Germanicam,  praecipue  autem  secundum  methodum 
Wutzeri , iam  satis  ipse  Wutzerus  et  van  Heckerenius  exposuerunt.  At  non  praeter- 
mittendum est  Wutzefum  ipsum  in  casuum  maxima  parte  Indicam  methodum  praeferendam 
ducere.  i.  n j,  o 

Ea  autem  rhinoplastice,  quae  fit  simplici  cutis  translatione  Francogallis  maxime  est^cordi 
quae  licet  facilis  sit  et  simplex,  o tamen  vereor  ne  nasos  efficiat  longe  postponendos  iis  qui 
de  frontis  cute  sumuntur.  At  more.  suo.  Francogallijianc  unam  methodum  summis  efferunt 
laudibus  et  praeferendam  esse  clamant  reliquis  omnibus.  Serre  certe  postquam  in  praefa- 
tione satis  moderate  haec  dixit:  la  methode  indienne  et  la  methode  italienne  doivent  desor- 
mais  faire  place  h la  methode  francaise,  pag.  65  iam  non  potest  quin  exclamet  magis  quam 
dicat:  „etle  peut  en  quelque  sorte  remplacer  toutes  les  autres“.  Baudens autem  postquam 
rhiRoplastices  exemplum  narravit  eo  progreditur,  ut  haec  non  dubitet  affirmare:  „La  methode 
indienne  eile-meme  a tellement  perdu  de  son  prestige  qu’on  est  arrive  k se  demander  si  les 


1)  Deutsche  Klinik.  1852.  2)  A.  I.  van  Heckeren:  de  operatione  rhinoplastica. 

/;l<i  Bonnae^l853.  Me, des  hqp^uxjt^,4^  .(  > . nuui:  M* 

matades  en  ent  i^tird  an  arantage  Men  r^el  defindlf**.  quae  verba  satis  redarguuntui^ 
expert^tia  et  historia  artis.  >''■ 

. Eatio  ista  in  formandis  nasi  foraminibus  parva  cutis  lacinia  Utendi  qua  noti  nasi  ora 
cingitur,  diu  tempore  et  experientia  est  comprobata  : una  enim  omnium  maxime  impedit  quo- 
minus nasi  foramina  exolescant.  Qua  re  non  possum  satis  demirari  haud  raro  reperiri  qui 
hanc  methodum  se  invenisse  glorientur.  Vehtti  fecit  ante  hos  undecim  annos  Petrali ')  Ita- 
lus et  nuperrime  Letenneur  qui  casus  nonnullos  per  translationem  lobi  factos,  sed  satis  me- 
morabiles narrans  iam  anno  1840  ea  de  qua  dicimus  methodo  se  usum  esse  affirmat.  At  ad- 
hibita est  iam  antea  a Dieffenbach  et  Labat,  descripta  anno  1838  a Zeis  ^). 

Narrati  sunt  nuper*)  utpote  nova  methodus  duae  operationes  a Giesker  factae.  Erant 
istae  tales  ut  quaecnnque  cartilaginum  nasi  supererant  adhiberentur  ad  formandum  in  imo 
naso  arcum  sive  fornicem,  cui  postea  arcte  imposita  est  cutis  transplantata.  Hanc  rationem, 
siquidem,  quod  nondum  constat , usu  comprobatur  magna  praebere  commoda  luculenter  appa- 
ret. Omnium  autem  gravissimum  hoc  esset  quod  supersedere  possemus  metallo  sub  imo  naso 
novo  Agendo,  quae  res  antea  tot  vanos  conatus  ludiAcata  est.  Nasum  ipsum  Gieskerus  finxit 
non  e fronte  sed  e duobus  genarum  lobis.  — 

Pauca  quoque  verba  facienda  sunt  de  nasi  alis  restituendis , sive  iis  totis  sive  ex  parte 
deletis.  Atque  ista  ratio  quam  olim  proposuerunt  Labat  et  Dieffenbach  (cf.  Pritze  et  Reich. 
tab.  XII.  Pig.  3—6)  alas  restituendas  esse  e genarum  cufe,  raro  est  adhibita.  Etenim  omnes 
fere  consentiunt  chirurgi  genarum  cutem  alfs  fingendis  non  aptam  esse.  Blasium  quoque  qui 
septum  et  alas  easque  tales , quae  ab  utraque  parte  cute  tectae  essent , restituere  studuit  e 
labio  superiore,  prorsus  spes  fefellit.  Quare  plurimi  fecerunt  cum  Dieffenbachio  cuius  haec 
sunt  verba  *) : „nur  aus  der  Stirnhaut  lasst  sich  ein  wohlgebildeter  Naseiifliigel  bilden“.  At 
tamen  iam  ante  hos  quatuor  annos  Wutzerus  labio  superiore  usus  est  in  restituendis  nasi  alis 
ex  parte  deletis:  quamquam  ratione  prorsus  alia  atque  qua  factum  erat  a Blasio.  Dixit  hac 
de  re  v.  Heekeren  1.  c.  (tab.  V.  — XIII).  Praeterea  recentissimo  tempore  in  nostro  clinico 
alio  quoqne  modo  labium  superius  ad  restituendam  alam  e ratione  methodi  Indicae  adhibitum 
est.  Nimirum  lobus  formatus  est,  qui  non  ad  totum  labium  pertinuit  sed  tunicam  eius  muco- 
sam prorsus  intactan)  reliquit : nutrix  autem  lobi  sub  ipsum  septum  sita  fuit.  Haec  operatio 
de  qua  mfra  accuratius  sum  dicturus,  tam  bene  cessit  ut  et  Dieffenbach  errasse  putandus  sit 
et  Reich  cuius  haec  habes  verba  *)  : »die  fleischige  Lippe  ist  kein  giinstiges  Material  zur  Bil- 
dong  der  Naseiiflflgel.“  Adhibebitur  quam  diximus  methodus  prae  ceteris  prospero  cum  suc- 
cessu in  talibus  hominibus  scrofulosis  quorum , quod  saepe  fit , labia  superiora  magna  excel- 
lant crassitudine.  Heyfelder  ’’)  narrat  se  finxisse  partem  alae  nasi  sini  rae  et  labii  superio- 


1)  The  Lancet  134fi.  vol.  1.  pag.  28.  2)  Gazette  des  hopitaux  1855  Aout  28. 

.3)  Zeis.  Handbiich  der  plastischen  Chirurgie.  Berlin  1838.  pag.  270. 

4)  A.  Kudiich  in  dissertatione:  Eine  neiie  Methode  der  Bhinoplastik.  Ziirich  1853. 

5)  Operat  i ve  Chirurgie  I,  pag.  342.  6)  Plast.  Chirurgie  Berlin  1845.  pag.  70. 

7)  Deutsche  Klinik  1853  pag.  544. 

ris . cx  genae  cute  bono  cum  successu.  Est  igitur  profecto  explorandum , quoties  de  ala  vel 
eius  parte  restituenda  agitur , an  vitari  possit  gravissima  vulneratio  quae  fit  eo  quod  cutis  e > 
fronte  petitur.  Langenbeck  quoties  altera  tantum  ala  restituenda  est,  nec  cutis  frontis 
adhiberi  potest  e sano  nasi  dimidio  lobum  petit. 


B.  Chiloplastice. 

Quod  multi  saepe  dixerunt  vix  duo  in  morioplastice  exercenda  reperiri  casus  qui  omnino 
pares  et  prorsus  eodem  modo  curandi  essent,  in  nullam  partem  magis  cadit,  quam  in  chilo- 
plasticam.  Etenim  carcinomate,  lupo,  noma  vulneribus,  congenitis  denique  malis  diversissimae 
fiunt  mutilationes : vulnerum  autem  varietati  par  est  curandi  varietas,  quoniam  cutis  labiis 
adiaciens  et  mobilis  est  et  facillime  extendi  potest,  aptissima  igitur  est  omni  restitutionis  ge- 
neri. Qua  re  non  est  mirum  magnam  methodorum  multitudinem  ad  curandos  labiorum  de- 
fectus esse  propositam,  quam  nunc  persequi  longum  est.  Textoris,  Lalleraandi,  Delpechii  alio- 
rumque rationes,  qui  e colli  aliqua  regione  lobum  peti  volebant,  nostra  aetate  rarissime 
quantum  scio  adhibentur.  E recentioribus  autem  istae  duae  quibus  Wutzer  usus  est,  ante 
hos  septem  annos  a Heckio  fuse  sunt  descriptae*  Nec  tamen  proximis  annis  desunt  exempla 
ubi  Wutzer  secundum  methodorum  istarum  posteriorem  operationes  fecerit,  quae  fit  per  trans- 
lationem lobi  horizontalis.  Narrabimus  infra  unum  ex  hoc  genere  casum.  Burowii  autem 
methodus  transplantationis  in  chiloplastice  haud  dubie  saepissime  adhibebitur,  quippe  quae  in  labio 
et  inferiore  et  superiore  facillime  fieri  possit.  Ante  hos  duo  annos  Locher-Zwingli  prae- 
ceptor meus  dilectissimus  chiloplasticen  e nova  ratione  effecit  tali  ut  cutem  quae  est  in  ora 
maxillae  inferioris  ab  osse  solutam  sensim  transferret  sursum.  Quo  factum  est  ut  octo  die- 
bus post  labium  reapse  posset  fingi  : prosperrime  cessit  ista  operatio : prolapsus  enim  linguae 
prorsus  est  sublatus. 

Multum  etiam  eo  potest  profici  ut  partibus  aegrotis  ad  cuneorum  speciem  excisis,  arcte 
coniungantur  vulneris  orae.  Quales  casus  nonnullos  satis  memorabiles  Serrius  figuris  expli- 
cavit. Erichsen  quoque  talem  operationem  feliciter  se  fecisse  narrat,  quae  qualis  fuerit  fa- 

cillime intelligetur  ex  figura  2.  In  nostro  quoque  clinico  hac  vi  carcinoma  e regione  si- 
nistri anguli  oris  sublatum  est  (cf.  casum  nostrum  nonum  fig.  3).  In  omni  autem  chilopla- 
stices  genere  maxime  cavendum  est  ne  labii  ora  careat  tunica  mucosa,  quam  rem,  licet  facil- 
lime effici  possit,  tamen  saepissime  neglectam  esse  satis  mirere.  Tunica  enim  oris  mucosa 
simulatque  scalpello  soluta  est,  facillime  quacunque  parte  volueris  trahi  potest.  Ceterum 
in  chiloplastice  exercenda  semper  ita  versatur  Wutzer  ut  e sana  parte  magnum  lobum  tunicae 


1)  Heck:  de  restaurando  labio  inferiori  oris  per  transplantationem.  Diss.  inaiig.  1849  Bonnae. 

2)  Eblin : Notizen  iiber  plast.  Chirurgie  im  Allgemeinen  und  iiber  Cbiloplastik  im  besonderen.  Diss.  inaug. 

Ziirich  1854.  3)  The  Lancet.  1853.  vol  I.  pag.  286. 

mucosae  sumat,  quo  totum  labium  novum  prae  ceteris  autem  eius  ora  cingitur.  Hac  ratione 
vera  fiunt  labia , nec  tantum  cutis  lobi.  Operationem  id  genus  admodum  memorabilem  in 
nostro  clinico  C.  0.  Weber  fecit  (vide  casum  nostrum  sextum).  Labio  enim  superiore  ex 
parte  e genae  cute  formata,  e labio  inferiore  et  inferiore  genae  regione  magnum  lobum  ef- 
fecit e tunica  mucosa,  qui  postea  sursum  ita  extentus  est  ut  novum  labium  superius,  ora  eius 
et  angulus  oris  tunica  mucosa,  cingeretur  non  aliter  atque  si  genuinum  fuisset  labium.  Facta 
est  ista  operatio  anno  1852.  Simile  quid  Langenbeckius  proximo  anno  descripsit '). 

Admodum  mira  est  Corsiiiii^)  ratio;  is  enim,  quotiescunque  nasus  cum  medio  labio  su- 
periore restituendum  est,  labii  quoque  partem  e frontis  cute  sumere  studet : nimirum  ea  pro- 
paginis pars  e qua  septum  Angendum  est,  ita  extenditur  ut  praeterea  medio  labio  restituendo 
sufAciat.  Quam  rationem  nulla  prorsus  praebere  commoda,  quisque  intelliget,  qui  considera- 
verit, ubicunque  labii  defectus  non  excedat  septi  latitudinem,  vulneris  oras  simplici  labii  le- 
porini operatione  coniungi  posse.  Accedit  quod  frontis  vulnus  tantopere  augeri  unicuique 
liarum  rerum  perito  valde  displicebit. 


€.  Operationes  plasticae  in  extremitatibus  factae. 

Chirurgiae  plasticae  ea  pars,  quae  ad  restituendos  defectus  in  extremitatibus  spectat, 
usque  ad  hunc  diem  omnium  minime  exculta  est.  Quod  profecto  ex  parte  iure  factum  est 
propterea  quod  et  raro  rcperiuiitur  morbi  extremitatum  quibus  operatio  plastica  adhibenda 
sit  et  cutis  istarum  partium  ipsis  operationibus  plasticis  non  tam  apta  est  quam  faciei  cutis. 
Etenim  extremitatum  cutis  si  a palma  manus  et  planta  pedis  recesseris,  tanta  pollet  clastici- 
tate  ut  facillime  se  contrahat,  nec  illud  cuiquam  est  ignotum  multo  magis  corrugari  lobos 
qui  extremitatibus,  quam  qui  ex  facie  petiti  sunt.  Deinde  in  faciei  cute  multo  plures  maiores- 
que  arteriae  reperiuntur  quam  in  extremitatibus,  nec  aliter  eius  vasa  capillaria  multo  magis 
explicata  sunt.  Altera  ex  parte  in  extremitatibus  quominus  operatio  bene  procedat  saepe  im- 
peditur magnarum  subcutanearum  venarum  systemate.  — 

Extremitatum  autem  cutem  operationibus  plasticis  non  prorsus  ineptam  esse  vel  inde  in- 
telligitur,  quod  methodus  Italica  propaginem  semper  e brachio  petit:  quin  etiam  Tagliacozza 
brachii  cutem  talibus  operationibus  omnium  aptissimam  esse  dicit. 

Adhibita  autem  est  chirurgia  plastica  in  extremitatibus  rationibus  his:  1)  in  manus 

pedisque  digitis  seiunctis  qui  antea  synechia  exoleverant,  ne  rursus  exolescerent.  Variae  me- 
thodi Zelleri,  Kernii,  Blasii,  Diadayi  bono  cuin  successu  adhibitae  sunt  omnes ; ca  autem  quam 
postremo  posui  loco,  si  omnino  usu  comprobari  potest,  haud  dubie  omnium  optima  est. 


I)  Deuf.sclic  Kliiiik.  1855  N.  1. 


2)  The  Lancet.  1815.  vol.  I.  pag.  28. 

2)  haec  transplantatio  adhibita  est  in  membris  contractis,  postquam  excisae  sunt  cicatrices: 
quales  casus  solus  fere  observavit  DicfFenbach.  Admodum  tamen  memorabilis  unus  est  casus 
a Fabrizio  descriptus  ’),  ubi  sinistrae  manus  diditi  combustione  contracti  erant.  Operatio  ita 
est  facta  ut  cicatricibus  excisis,  lobus  e pectoris  cute  peteretur  et  manus  vinculis  figeretur 
in  thoracem,  dum  sanando  lobus  prorsus  esset  cum  manu  coniunctus.  Cuius  operationis  suc- 
cessus prosperrimus  fuisse  fertur;  3)  haec  chirurgiae  plasticae  pars  adhibenda  est  in  pedum 
ulceribus  prominentibus  sanandis.  Nihil  tamen  hac  dc  re  publicatum  est,  nisi  quod  dixit 
Dieffenbach. 

In  nostro  clinico  facta  est  talis  operatio  (vide  casum  nostrum  quem  narrabimus  ultimo 
loco)  quae  quamquam  non  feliciter  cessit,  tamen  vel  ideo  commemoranda  est,  quod  unica  est  nisi 
forte  eam  comparare  vis  cum  illa  quam  descripsit  Fabrizi.  Ceterum  bonum  eventum  non  ha- 
buisse operationem  nulli  rei  tribuendum  est  nisi  aegrotae  inquietae  et  vincturis  ex  parte  man- 
cis. Non  autem  negligenda  est  haec  ratio  vel  propterea  quod  ad  sananda  operatione  plastica 
ulcera  non  semper  in  ipsa  vicinia  apta  reperitur  materies.  Nec  quisquam  hodie  negabit, 
omnino  in  talibus  pedum  ulceribus  pertinacibus  et  facile  recidivis  magno  cum  fructu  adhiberi 
posse  chirurgiam  plasticam : quod  vel  Dieifenbachii  operationes  satis  superque  demonstrant. 

At  quae  transplantatio  amputationum  truncis  male  sanatis  adhiberi  coepta  est,  ea  vereor  ne 
hodie  prorsus  evanuerit,  quippe  quae  simpliciore  sanandi  ratione  prorsus  extrusa  et  inutilis 
facta  est.  Sed  haec  hactenus. 

Progrediamur  nunc  ad  singulos  casus  enarrandos.  Ceterum  denuo  hoc  loco  monendum 
est,  quos  infra  narrabimus  casus  non  nisi  partem  sat  exiguam  eorum  esse,  quibus  proximis 
annis  in  clinico  nostro  operationes  plasticae  adhibitae  sunt.  Totalis  quoque  rhinoplastice  se- 
cundum methodum  indicam  saepius  bono  cum  successu  facta,  partialis  autem  praeter  istos  quos 
nos  narraturi  sumus  casus  plus  semel  adhibita  est,  propagine  modo  e frontis,  modo  genae  cute 
petita.  Chiloplastice  et  saepissime  et  secundum  diversas  methodos  facta  est : frequentissima 
enim  his  regionibus  sunt  diversissima  carcinomatis  labialis  genera.  Blepharoplastice  saepius 
secundum  methodos  iam  notas  facta  est. 


Casus  I. 

Maria  Schrie  ckhaus,  Elberfeldensis,  31  annos  nata,  per  tres  annos  lupo  scrofuloso 
faciei  laborabat.  Quamquam  diversissimas  sanandi  rationes  iam  passa  erat  aegrota , tamen 
auctus  est  lupus  et  sensim  nasi  partem  cartilaginosam  prorsus  ita  delevit,  ut  nihil  nisi  parva 
pars  septi  et  extremae  alae  (genis  adiacentes)  superesset.  In  utraque  quoque  gena  non  de- 
fuit lupus.  Die  7 mensis  lul.  1855  aegrota  in  clinicum  nostrum  recepta  est.  Plus  semel 
lupo  ferrum  candens  adhibitum  est,  dum  in  defectus  marginibus  sanae  existerent  cicatrices  et  nasus 
deletus  posset  restitui,  lupo  in  genis  etiam  tum  superstite.  Lobum  autem  e fronte  aegrotae 
admodum  humili  petere  non  voluit  Cl.  Wutzer  sed  sumpsit  ex  antibrachio.  Die  igitur  28.  mensis 


1)  vide:  Fritze  und  Beich  1.  c.  pag*  137. 

Aug'.  e sinistro  antibrachio  nasus  est  restitutus  legibus  notis;  antibrachii  autem  vulnus,  an- 
tequam propago  in  nasi  trunco  figeretur,  unguento  simplici  tectum  est.  Secundo  die  post  ope- 
rationem iam  ultimae  remotae  sunt  acus.  Novus  nasus  utpote  colore  admodum  livido  prae- 
ditus , speciem  perituri  prae  se  tulit , mox  autem  epidermis  tantum  soluta  est.  Sanatio  non 
ubicunqne  per  primam  intentionem  facta,  sed  suppuratio  satis  gravis  orta  est ; at  tamen  no- 
vus nasus  ubique  bene  se  coniunxit  cum  trunco.  Ceterum  aegrota  vincturam  magna  cum 
patientia  passa  est,  quamvis  ante  operationem  vinculis  applicatis  non  assueta  erat  ad  iuiucun- 
dam  corporis  positionem ; primis  tantum  diebus  dolores  articulationis  humeri  conquesta  est. 
Die  25.  Septembris  i.  e.  28.  diebus  post  primam  operationem,  propago  seiuncta  est  ab  anti- 
bracbio:  undique  prorsus  increverat  et  colore  non  adeo  dissimilis  erat  reliquis  faciei  partibus* 
Brachium  sensim  e facie  remotum  est,  quo  facto  magni  in  humeri  articulatione  orti  sunt, 
dolores.  Vulnus  antibrachii  ex  parte  sutura  iunctum  est,  ex  parte  suppuratione  mansit  ob- 
noxia. Interius  lobi  latus  erat  tectum  granulationibus,  quae  universam  nasi  primorem  aper- 
turam explebant  et  ex  parte  septi  genuini  reliquiis  implicatae  erant:  quam  rem  Benedictus  quo- 
que observavit ').  Granulationes  forAcc  remotae  sunt , exceptis  eis  quae  lobum  cum  septo 
coniungebant.  Lobus  ita  erat  formatus  ut  et  novum  septum  intrinsecus  complicari  et  nasi  alae 
parvis  cutis  laciniis  triangulis  cingi  possent.  Novus  nasus,  simul  atque  a brachio  seiunctus 
est,  tactu  erat  praeditus.  Articulationis  humeri  dolores  sensim  sine  remedio  imminuti  sunt, 
nec  multa  post  mobilitas  rediit:  quamquam  capiti  et  tergo  brachium  nondum  facile  admoveri 
potuit.  Crines  autem  sat  densi  in  naso  creverant : quos  cum  15  circiter  diebus  post  postre- 
mum operationis  stadium  aegrota  comburere  vellet,  combustio  ad  ipsum  nasum  ita  pertinuit 
ut  pars  cutis  in  imo  naso  periret.  Dolores  admodum  magnos  aegrota  in  combustione  non 
sensit,  nec  multo  post  vulnus  sine  magna  suppuratione  rursus  sanatum  est.  Aperturae  autem 
nasi  admodum  erant  coarctatae,  quamquam  mulier  seinper  tubulos  habuerat  afbxos.  Qiia  de 
causa  Cl.  Buschius  secundariam  quandam  fecit  operationem.  Nimirum  in  labio  superiore  parvus 
lobus  triangulus  formatus  est,  cuius  basis  ab  initio  nasi  alae  ad  genam  pertinebat.  Triangu- 
lus iste  a fastigio  basin  versus  solutus , intrinsecus  complicatus  et  deinde  affixus  est,  ne  au- 
tem fila  persecarentur  et  extra  in  nasi  ala  et  intra  inter  filum  cutemque  emplastri  adhae- 
sivi cylindrus  positus  est  (Matratzennath).  Qua  operatione  nasi  aperturarum  forma  antea  ro- 
tunda, facta  est  ovata.  Simul  aegrota  tubulos  recipere  et  per  aliquod  tempus  ferre  iussa  est. 
Die  8.  Decembr.  dimissa  est  nasu  prorsus  bono  et  tamquam  naturali  praedita. 


Casus  II. 

Ursula  Mog  e vico  Birrcsdorf  ex  annis  compluribus  laborabat  lupo  hypertrophico, 
qui  totam  nasi  partem  cartilaginosam , medias  genas  et  regionem  submentalem  occupaverat. 


1)  Denedict:  Beitnige  zu  den  Erfalirungen  iiber  die  Rliinoplastik  nach  der  deiitsclien  Mediode.  Breslaii, 
1828.  Pag.  23. 


12 


Die  10.  mensis  Iulii  1853  agrola,  17  annos  na<a,  ia  clinicum  est  recepta.  Primum  adhibita 
sunt  balnea  lixivii  Crucenacensis,  interne  autem  kalium  iodatum;  praeterea  quoque  saepius  fer- 
runff candens.  Qua  ratione  cum  agrota  melius  se  haberet,  paullo  post  dimissa  est,  ut  domi 
remediis  antiscrofulosis  uti  pergeret.  Rediit  autem  in  clinicum  die  2.  31art.  anni  1854;  ete- 
nim*in  genis  et  in  mento  imminutus  erat  morbus,  in  naso  auctus.  Remediis  quae  modo  dixi- 
mus per  mensis  spatium  sine  successu  adhibitis,  cauterio  Laiidoltiana  aegrotae  nasi  partes 
adustae  sunt.  Qua  re  quaedam  pars  et  apicis  nasi  cartilaginosi  et  septi  periit,  nec  lupi  vestigia 
nisi  in  genis  et  mento  superfuerunt.  Aegrota  forma  ceteroquin  satis  venusta  praedita  fron- 
tem cicatrice  deformari  noluit,  patientiam  autem  suam  non  facile  defatigatum  iri  promisit. 
Qua  re  nihil  impedire  visum  est,  quominus  novus  nasus  fingeretur  ex  antibrachii  cule  sanissima 
paullo  illa  solis  radiis  adusta  et  faciei  cuti  a colore  simillima.  Die  22.  mensis  Junii  operatio  more 
consueto  a Cl.  Wutzer  facta  est.  Propago  ita  petita  est  e sinistri  antibrachii  latere  volari,  ut  nutrix 
ad  radium  ora  ad  ulnam  sita  esset;  vulnus  autem  antibrachii,  quantum  fieri  potuit,  statim  acubus  iun- 
ctum  est.  Quamquam  et  vinctura  tam  bene  se  habuit  ut  nihil  supra,  et  aegrota  summa  excellebat 
patientia  et  quie  te,  tamen  curatio  non  per  primam  intentionem  facta  est.  Omnes  acus  primo  post 
operationem  die  removeri  necesse  fuit;  lobus  autem  cum  emplastro  anglico  et  collodio  quam  op- 
time fixus  est;  ita  factum  est  ut  lobus,  quamquam  profusa  suppuratio  orta  est,  tamen  prorsus 
incresceret.  Die  6.  mensis  Iulii,  i.  e.  15  diebus  post  primam  operationem,  lobus  ab  antibrachio 
seiunctus  est  talis,  ut  septum  ab  utraque  parte  complicari  et  novae  nasi  alae  cute  cingi  pos- 
sent. Paucis  diebus  post  tubuli  Bellii  naribus  infixi  sunt,  ut  aperturae  nasi  in  formam  quantum 
fieri  posset  probabilem  redigerentur.  Exacto  circiter  mense  et  nasi  et  brachii  vulnus  ad  ci- 
catricem perductum  est ; in  genis  autem  denuo  apparuerunt  nonnulli  lupi  tubercula.  Exeunte 
Septembre  aegrota  dimissa  est  naso  optime  formato  et  faciei  plenae  conveniente  praedita. 
Ceterum  suasum  ei  est,  ut  per  aliquod  tempus  tubulos  servaret.  Aestate  anni  1855  vidi  etiam 
tum  talem  fuisse  nasum,  ut  nihil  fere  desiderares,  nisi  quod  sinistra  nasi  apertura  paulo 
angustior  esset.  Crines  haud  multos  in  imo  naso  crescentes  puella  diligentissime  evellere 
solebat.  Color  nasi  prorsus  convenit  faciei  colore. 


Casus  lil. 

* 

Petrus  Hiirter  e vico  Oberkassel,  30  annos  natus  lupo  scrofuloso  privatus  est  utra- 
que nasi  ala,  tergi  autem  et  imi  nasi  tantum  periit,  ut  non  nisi  in  linea  media  tenuis  super- 
esset  cutis  lacinia,  quae  usque  ad  labium  superius  pertineret,  nec  aliter  septi  cartilaginei  magna 
pars  deleta  est.  Oris  defectus  ferro  candente  purgatis,  die  11.  mensis  Febr.  anni  1853  par 
tes  istae  a Cl.  Wutzer  restitui  coeptae  sunt,  lobo  ovato  e sinistra  regione  supraorbitali  petito.  Ad 
quod  dolendum  fuit,  paucis  diebus  post,  licet  multa  adhibita  essent  remedia,  maxima  lobi  pars  gan- 
graena ita  periit  ut  nihil  nisi  nutrix  superesset,  quae  in  superiore  nasi  tergo  prorsus  incre- 
vit. Frontis  vulnere  ad  cicatricem  perducto  deleti  propaginis  nutrix  adhibita  est,  e qua  tergi 
pars  deficiens  et  apex  nasi  fingeretur.  Nutrix  ab  utraque  parte  secundum  oras  primitivas  a 

nasi  tergo  seiuiictus  et  ita  detractus  est  ut  in  sano  septo  superstite  iigi  posset.  Qua  opera- 
tione et  torus  e regione  nasi  radicis  remotus  et  tergum  cum  imo  naso  restitutum  est.  Moris 
21  post  omnes  acus  remotae  sunt;  curatio  per  primam  intentionem  facta  est.  Quare  aegro- 
tus in  aliquod  tempus  dimissus  est,  ut  domi  vires  reficeret  dum  cicatrices  sat  solidae  factae 
essent.  Rediit  in  clinicum  die  29.  IVovembr*  Atque  illo  tempore  id  agebatur,  ut  duae  novae 
nasi  alae  lingerentur.  Frontis  cutem  tum  non  satis  apte  adhiberi  potuisse  apparet,  labium 
autem  superius  non  sufficit,  e quo  duae  nasi  alae  secundum  Wutzerianam  methodum  fingeren- 
tur. Itaque  alas  ex  antibrachii  sinistri  cute  peti  constitutum  est,  qua  ratione  fieri  quoque  po- 
tuit, ut  imus  nasus  iterum  cute  tegeretur.  Primum  cutis  nasi  scalpello  erosa  est , quatenus 
in  figura  nostra  quarta  A pertinet.  Quo  facto  ex  antibrachii  latere  volari  lobus  fictus  est  item 
ad  speciem  A ; ora  ulnam  versus , nutrix  radium  versus  sita  fuit.  Ut  lobus  naso  fa- 
cilius affigi  posset,  effectum  est  acutenaculo  VVutzeriano.  Eadem  quae  rhinoplasticae  ex  anti- 
brachio  totali  adhiberi  solet  vinctura,  huic  quoque  operationi  suffecit.  Quoniam  autem  per  vi- 
ginti  dies  aegrotus  admodum  constantem  se  praestitit , undique  prorsus  increvit.  Seiunctus 
igitur  est  e brachio  et  ita  formatus,  ut  orae  alarum  laciniis  triangulis  cingi  possent,  quae  res 
optime  cessit.  Antibrachii  vulnus  ex  parte  acubus  iunctum,  ex  parte  autem  per  suppurationem 
curatum  est.  Apex  nasi  optime  se  habuit,  propterea  quod  bis  cute  tectus  erat:  non  enim  fuit 
forma  ista  rotunda  (quam  „Kartoffelnase“  dicere  consuevimus),  quae  tantopere  operationibus 
rhinoplasticis  efficitur.  Die  39.  lanuar.  1854  Hurter  e clinico  dimissus  est.  Inferior  nasi  pars 
per  aliquod  tempus  colorem  reliqua  facie  clariorem  servavit,  non  multo  autem  post  sensim 
eundem  colorem  ita  adsumere  coepit,  ut  profecto  vitro  iistorio  homo  ille  non  usus  sit  quo  so- 
lis radios  in  naso  colligeret  (quod  Graefius  commendaverat).  Ne  nimis  angustae  fierent  nares, 
aliquandiu  servavit  tubulos. 


Casus  IV. 

Io  annes  K rame r,  agricola  e vico Ruppichteroth,  58  annos  natus,  sexto  die  mens.  Aug. 
a.  1853  in  clinicum  receptus  est.  Habuit  ille  ulcus  in  dextra  gena,  quod  uno  anno  ante  e 
verruca  ortum  erat  et  dolores  lancinantes  saepe  praebebat.  Ceterum  colli  glandularum  tu- 
moribus non  affectus  erat,  nec  omnino  specie  morbosa  praeditus.  Ulcus  autem , quod  situm 
fuit  supra  ipsam  nasi  alam  in  confinio  lateralis  nasi  parietis  et  genae,  speciem  praebuit  sor- 
didam orasque  induratas;  diametro  fuit  duo  circiter  centimetra  exaequante.  Die  8.  in.  Aug. 
pars  aegrota  a Cl.  0.  Webero  radicitus  excisa  et  defectus  translatione  lobi  ovati  e cute  adiacente 
genae  clausus  est.  Lobus  licet  non  ubique  per  primam  reunionem,  tamen  tempore  satis 
brevi  ita  increvit,  ut  aegrotus  die  25.  m.  Aug.  dimitti  posset.  Cicatrices  bonae  satisque  tenu- 
es fuerunt,  nec  ullo  modo  morbosae.  Partes  aegrotae  remotae  apparuerunt  fuisse  cancrum 
epithelialem. 

At  tamen  rediit  Kramer  in  clinicum  dic  13.  Febr.  1856.  Tubercula  nonnulla  ex  anno 
dimidio  in  ipso  lobo  transplantato  exorta  sensim  rupta  et  in  ulcus  rodens  mutata  sunt,  quod 

non  solum  totum  lobum  operatione  priore  transplantatum  occupavit,  verum  etiam  ultra  pro- 
gressum est.  Dextra  nasi  ala  ita  perforata  erat,  ut  septum  cartilagineum  extrinsecus  conspici 
posset.  Servata  autem  erat  alae  ora;  deleta  imi  nasi  pars  dextra.  Carcinoma  igitur  trans- 
plantatione curatum  recidivum  iieri  coepit  duobus  annis  post:  primum  autem,  quod  non  negli- 
gendum  est,  apparuit  in  medio  lobo  transplantato.  Die  14.  in.  Febr.  a Cl.  Buscbio  partialis  rhi- 
noplastices  operatio  facta  est,  adhibito  cbloroformio.  Aegrotis  partibus  remotis  defectus  spe- 
ciem habuit  tetragoni  irregularis  (vid.  fig.  5.  a.).  Tetragoni  inferior  linea  (b)  inde  ab  imo 
naso  ita  pertinuit,  ut  alae  margini  parallela  esset;  sinistra  linea  terminalis  (c)  in  ipso  medio 
nasi  tergo  fuit.  Transplantatio  facta  est  hoc  modo : E sinistro  nasi  dimidio  lobus  piri  similis 
(d)  desumptus  est,  cuius  latus  dextrum  non  nisi  tenui  eademque  sana  cutis  lacinia  (e)  in  nasi 
tergo  sita  a defectu  seiunctum  erat.  Nutrix  lobi  (f)  fuit  ititer  sinistri  oculi  canthum  internum 
ct  nasi  radicem.  Iste  lobus  qui  facillime  dextrorsum  transferri  potuit,  maximam  defectus  par- 
tem texit,  suturaque  nodosa  affixus  est.  Quo  facto  e dextra  gena  parvus  lobiK  trium  late- 
rum (g)  fictus  est,  quo  translato  reliqua  defectus  pars  prorsus  tecta  est.  Vulneri  recens  in 
sinistro  nasi  latere  orto  (Fig.  6 h.)  una  tantum  acus  admota  est  (i),  reliqua  linteo  rasu  tecta 
sunt.  Lobi  istius  trium  laterum  e gena  dextra  desumti  cutis  tam  mollis  fuit,  ut  omnes  acus 
ab  ora  satis  remotae  manerent  necesse  esset.  Statim  post  operationem  utrique  lobo  sat  livide 
colorato  hirudo  applicata  est.  Paulo  autem  post  aegrotus  tam  incaute  egit,  ut  panno  sangui- 
nem e facie  abstergere  conaretur.  Complures  suturae  statim  ruptae,  loborumque  orae  ita 
truncatae  sunt,  ut  ad  prosperum  eventum  nullo  modo  pervenire  posset  operatio.  Alter  lobus 
(g)  prorsus,  alter  (d)  ex  parte  gangraena  periit.  Per  aliquod  tempus  in  clinico  retentus  est  ae- 
grotus, dum  magnum  vulnus  sanari  coepisset:  deinde  domum  missus  est,  ubi  expectaret  donec 
vulnera  prorsus  essent  ad  cicatrices  perducta.  Postea  mutata  curandi  ratione  facies  de  for- 
mis corrigetur. 


Casus  V. 

Guilelmus  Herrmanns,  agricola  XX  annorum  Zingsheimiae  natus,  die  2.  m.  Mait 
a.  1851  in  clinicum  receptus  est,  quoniam  ex  longinquo  tempore  ozaena  scrofulosa  et  lupo 
scrofuloso  sinistrae  nasi  alae  laboraverat.  Interne  tum  ferrum  iodatum  et  cibi  quam  maxime 
nutribiles  adhibiti  sunt.  Tunica  autem  mucosa  nasi  admodum  luxurians  scalpello  remota 
est,  praeterea  iniectiones  solutionum  calcariae  chloratae  dilutique  liquoris  ferri  sesquichlorati 
factae ; nasi  ala  compluries  ferro  candente  usta  est.  Quo  facto  aegrotus  clinicum  reliquit.  Pro- 
ximi anni  dic  8.  m.  lanuarii  rursus  receptus  est.  Quo  tempore  lupus  prorsus  evanuerat,  at 
simul  deleta  erat  sinistra  nasi  ala,  excepta  parva  parte  in  fine  posteriore  sita  semilunari 
sulco  parallela.  Qua  deformitate  ut  liberaretur  adolescenti  vehementer  in  votis  fuit.  Quoniam 
aegrotus  labium  superius  habuit  admodum  crassum  et  quasi  toro  impletum,  quod  saepe  re- 
peritur  in  hominibus  scrofulosis  , defectum  nasi  e labio  superiore  expleri  et  simul  cum  de- 
fectu nasi  eadem  operatione  abundantiam  quoque  labii  tolli,  omnium  visum  est  aptissimum. 

Die  15.  in.  lan.  operatio  a Cl.  0.  Webero  ea  quam  narraturi  sumus  ratione  facta  est.  Oris  defec- 
tus accurate  sauciis  redditis  e medio  labio  superiore  lobus  propemodum  ovatus  fictus  est,  qui 
ad  dimidium  tantum  labii  (i.  e.  bis  auf  die  Halfte  der  Dicke  der  Lippe)  pertinuit,  tunicam 
igitur  mucosam  prorsus  intactam  reliquit.  Parvi  lobi  nutrix  infra  septum  sita  fuit,  ora  us- 
que ad  limbum  rubicundum  labii  extenta , limbus  ipse  autem  integer  relictus  est  (iig.  7). 
Quo  facto  lobus  dimidio  axe  supra  tortus  et  sutura  circumvoluta  ita  fictus  est,  ut  inferior  finis 
pone  cum  genuinae  alae  reliquiis  coniungeretur ; qua  re  e dextra  lobi  ora  facta  est  novae  alae  ora. 
Labii  plaga  suturis  rursus  iuncta  est,  qua  in  re  quominus  labii  limbus  medius  ad  speciem  obtusi  coni 
propelleretur  impediri  non  potuit.  Remotus  autem  est  conus  iste  forfice  Cooperiano  ita  ad 
speciem  rhomboidis  ut  utrinque  parvae  vulneris  orae  fierent,  quibus  coniunclis  labii  limbus 
formam  normalem  recuperaret  (fig.  8).  Post  operationem  in  lobo  mutationes  memorabiles  non 
factae  sunt,  24  autem  horis  praeterlapsis  omnes  acus  remotae  sunt,  quarum  locum  emplastrum 
anglicum  cum  collodio  obtinuit.  Facta  est  coniunctio  per  primam  intentionem.  Nutrice  lobi 
sub  ipso  septo  parvus  torus  exstitit,  faciem  autem  non  adeo  deformavit:  quare  die  8.  Febr. 
aegrotus  in  aliquod  tempus  dimissus  est,  ut  lobus  quam  optime  increscere  posset.  Uno  mense 
post  rediit,  ut  novae  nasi  alae  melior  forma  daretur.  Nutrix  a labio  superiore  seiuncta  et 
tela  cellulosa  subcutanea  remota  magis  tenuis  et  mobilior  facta  est.  Praeterea  internus  alae 
paries  saucius  factus,  deinde  nutrix  intra  complicata  est,  qua  re  simul  alae  ora  cincta  est. 
Operatio  omni  ex  parte  prosperrima  fuit.  Die  28.  Febr.  iuvenis  dimissus  est  bona  nasi  ala 
bona  nasi  apertura,  meliore  quam  quod  antea  habuit  labio  superiore  praeditus. 


Casus  VI. 

Hilgers  Hilger,  agricola  72  annorum,  per  totam  vitam  morbis  gravioribus  non  ob- 
noxius fuit.  Ante  unum  autem  annum  e parvo  tuberculo,  quod  fuit  in  nasi  tergo  canthum 
internum  oculi  sinistri  versus,  ulcus  speciei  squalidae  et  orarum  callosarum  natum  est.  Quod 
quoniam  in  dies  crevit  et  magnos  dolores  effecit,  Hilgers  medicum  consuluit,  qui  totum  ulcus 
scalpello  removit.  Qua  re  aegrotus  a malo  non  liberatus  est.  Paulo  enim  post  ulcus  denuo 
nasci  et  in  dies  crescere  coepit.  Deinde  ab  eodem  medico  radicitus  exstirpartum  est  cauterio 
potentiali : sed  etiam  tum  po.stquam  escharae  deciderunt,  idem  malum  rediit.  Duobus  mensi- 
bus post,  die  7.  m.  Decembr.  1855,  aegrotus  in  clinicum  receptus  est.  Ulceris  magnitudo  ea 
fuit  quam  modo  sum  descripturus.  Ora  superior  sita  est  supra  radicem  nasi  inde  sinistror- 
sus et  infra  oblique  nasi  dorsum  superat  usque  ad  sinistrum  nasi  alae  oram  superio- 
rem. A sinistra  parte  terminatur  linea,  quae  a nasi  radice  sinistrorsus  et  infra  oblique 
per  canthum  internum  et  palpebram  inferiorem  sinistri  oculi  usque  ad  genam  pertinet,  inde  au- 
tem flexu  rursus  ad  nasi  alam  vertitur.  Fundus  ulceris,  squalidus  et  iniquus,  ex  parte  su- 
perat oras  callosas  et  colore  rubro  infectas.  Sub  sinistra  palpebra  media  complura  tuber- 
cula rubra  sunt,  ad  quae  ulcus  nondum  pertinet.  Quoniam  extra  dubitationem  positum  fuit 
reapse  carcinoma  extare,  omnes  partes  morbosas  scalpello  removeri  constitutum  est.  Ceterum 

altius  progressum  esse  malum,  nec  iit  sola  resedisse  superAcie,  nemini  non  patuit.  Sinister 
quidem  oculus  etiam  tum  sanus  fuit,  at  plenam  videndi  potestatem  aegroto  non  praebuit,  quo- 
niam inferior  palpebra  callosa  et  tumefacta  non  multum  abfuit,  quia  totam  pupillam  supe- 
raret. Diell.  m.  Dec.  chloroformio  adbibito  operatio  a Cl.  Buscbio  facta  est  hac  ratione:  totum 
ulcus  una  incisione  circumdatum  et  remotum  est  una  cum  cute  morbosa,  et  dimidia  palpebrae  in- 
ferioris parte.  Quod  jam  antea  intellectum  erat,  malum  altius  quoque  progressum  esse , lu- 
culentissime tum  apparuit.  Ossa  praejacentia  tara  mollia  fuerunt,  ut  forAce  et  volsella  remo- 
veri possent.  Hoc  modo  resecatum  est  totum  os  nasi  sinistrum,  nec  aliter  maxillae  superioris 
processus  nasalis,  lamina  nasalis,  eiusdem  ossis  paries  anterior  usque  ad  marginem  infraorbi- 
talem, sinistri  lateris  inferior  et  media  concha.  Totum  antrum  Highmori  impletum  Auit  car- 

cinomate, quod  tamen  facile  removeri  potuit.  Magna  quoque  septi  cartilaginei  pars,  quae 
eodem  morbo  Aeeta  esse  videbatur,  forAce  rescissa  est.  Sanguinis  proAuvium  non  adeo 
magnum  aqua  frigida  facile  cohibitum  est.  Totum  antrum  postquam  ut  quidquid  carcinomatis 
superesset  deleretur , ferro  candente  exustum  erat,  linteo  carpto  expletum  est.  Quoniam  ope- 
ratione pars  nasi,  genae  et  palpebrae  inferioris  periit,  rhinoplastice,  blepharoplastice  et  me- 
loplastice  una  fierent  necesse  fuit.  Qua  re  e frontis  dimidio  sinistro  magnus  lobus  pirisi- 
milis  Actus  est,  cuius  latus  sinistrum  usque  ad  ipsum  defectum,  dextrum  ad  dextri  oculi  super- 
cilia pertinuit.  Hoc  modo  eAectum  est,  ut  arteria  angularis  dextra  in  ipsa  propaginis  nutrice 
sita  esset.  Primum  frontis  vulnus  accurate  linteo  raso  tectum,  deinde  lobus  novo  loco  af- 
fixus quod  maxima  quidem  ex  parte  sutura  nodosa  factum  est.  Quoniam  statim  post  ope- 
rationem lobus  colore  admodum  livido  in  Aci  coepit,  inferiori  eius  orae  hirudo  est  admota* 
Senex  operatione  adeo  non  aAectus  fuit , ut  statim  post  magno  cum  appetitu  cibum  sumeret. 
Lobus  linteo  quod  oleo  infectum  erat,  simpliciter  tectus,  septima  vesperi  hora  colorem 
habuit  rubicundum  et  temperaturam  cute  adiacenti  haud  dissimilem.  Die  postero  omnes  re- 
motae sunt  acus.  Aegrotus  optimum  ceperat  somnum , optime  se  habuit  propago.  Die  quinto 
post  operationem  ultimae  suturae  remotae  sunt:  lobus  ubique  per  primam  intentionem  incre- 
vit , nisi  quod  in  cantho  interno  oculi  parva  apparuit  suppuratio.  Linteum  carptum  vulneris 
in  fronte  siti  ex  parte  renovatum  est,  nec  defuerunt  bonae  granulationes  in  defectus  oris.  Inde 
omnia  secundum  leges  communes  facta  sunt,  nec  quidquam  extraordinarii  evenit.  Antrum 
operatione  infra  lobum  transplantatum  exortum  initio  singulis  diebus  compluries  aqua  lepida 
postea  calcaria  quoque  chlorata  ct  zinco  sulfurico  per  nares  purgatum  est.  Quamquam  non 
multo  post  operationem  sensibilitas  in  lobo  quaenam  sit  explorare  tentatum  est,  tamen  certi 
quid  statui  non  potuit , aegrotus  enim  coniicere  potius,  quam  reapse  quae  sentiebat  dicere 
visus  est.  Die  20.  m.  lanuar.  Hilgers  clinicum  reliquit,  ut  domi  perficeretur  curatio.  Illo 
tempore  frontis  vulnus , minima  excepta  pai’te,  concreverat.  Ex  naso  pus  bonum  et  lauda- 
bile secerni  nondum  prorsus  desierat.  Propaginis  in  nasi  tergo  torus  vix  animadverti  po- 
tuit, quam  ob  rem  excideretur  non  necesse  fuit,  praesertim  cum  homini  taiu  seni  species  pul- 
chra non  adeo  cordi  esset. 

Casus  VII. 

Eberh ardus  Kuth,  agricola  e vico  NiederkasseI,  45  annos  natus,  die  25.  m.  Martii 
a.  1854  in  clinicum  receptus  est.  Laborabat  enim  longinquo  ex  tempore  ulcere  quod  par- 
tem sinistri  labii  superioris,  sinistrae  nasi  alae  et  sinistrae  genae  occupaverat.  Diagnosis: 
carcinoma  medullare.  Die  tertio,  post  quam  receptus  fuerat  Cl.  0.  Weberus  totum  ulcus  scal- 
pello removit.  Quoniam  defectus  magnitudo  vulneris  oras  simpliciter  coniungi  non  passa  est, 
ad  plasticam  operationem  refugiendum  fuit.  Frontis  cutis  adhiberi  non  potuit , quod  lobi  nu> 
tricem  iusto  longiorem  fieri  necesse  fuisset.  Qua  re  ita  facta  est  operatio,  ut  e sinistrae  ge- 
nae sana  parte  lobus  formae  defectui  convenientis  fingeretur,  cuius  nutrix  lata  e regione  oris 
anguli,  margo  autem  supra  situs  esset.  Labii  superioris  sana  pars  incisione  laterali  mobilior 
reddita  est.  Qua  ratione  contigit  ut  defectus  plane  tegeretur ; at  tunica  mucosa  caruit  nova 
labii  superioris  pars.  Qua  de  causa  e sana  tunica  mucosa  sinistri  labii  inferioris,  genae  si- 
nistrae partis  lobus  fictus  est,  qui  facili  negotio  ad  labium  superius  perduci  potuit,  quoniam, 
quod  nemo  ignorat,  tunicae  mucosae  admodum  extendi  possunt,  simulatque  a tela  cellulosa 
submucosa  solutae  sunt.  Quare  aptiores  sunt  operationibus  plasticis  per  translationem  quam 
cutis.  Quoniam  sanatio  celeriter  processit  mox  dimitti  potuit.  Eo  autem,  quod  cutis  externa 
et  tunica  mucosa  trahendo  translatae  sunt , sinister  oris  angulus  paulum  plicatus  apparuit : 
nec  tamen  abhorruit  a verisimilitudine,  rugas  istas  ipso  tempore  ex  parte  deletum  iri.  At 
spem  fefellit  eventus.  Etenim  haud  ita  multo  post  recidivum  factum  est  carcinoma  et  cum 
ad  maxillam  superiorem  quoque  pertinuisset,  tantopere  progressum  est,  ut  iam  septem  mensi- 
bus post  operationem  factam  aegrotus  e vita  decederet.  Facies  infelicis  hominis  tantopere 
erat  deleta,  ut  ne  nutrimentum  quidem  sufficiens  sumi  posset. 


Casus  VIII. 

Petrus  Grethen,  LXXI  annos  natus  e vico  Steinmehlen,  ex  dimidio  anno  ulcere  labo- 
rabat, quod  in  labio  inferiore  sat  celeriter  augebatur  et  admodum  erat  dolorosum.  Cum  aegrotus 
die  26.  lunii  a.  1853.  in  clinicum  reciperetur,  ulcus  totam  labii  inferioris  oram  occupaverat, 
dexter  autem  oris  angulus  etiam  tum  sanus  fuit.  In  sinistra  colli  parte  nonnullae  erant  glan- 
dulae induratae.  Aegrotus  ex  longinquo  tempore  fistulam  furnariam  in  sinistro  oris  angulo 
ferre  consueverat.  Diagnosis:  cancer  epithelialis.  Quoniam  ulcus  in  sinistra  parte  multo 
profundius  mentum  versus  se  extendit  quam  in  dextra  et  facile  ad  trianguli  speciem  excidi  potuit, 
aptissimum  adhiberi  posse  visa  est  Wutzeriana  methodus  cbiloplastices  *)r  quae  fit  per  transla- 
tionem lobi  horizontalis.  Qua  ratione  a Cl.  Wutzer  die  27.  operatio  facta  est.  Lobo  in  sinistro 
oris  angulo  affixo  intrinsecus  tunica  mucosa  quantum  quidem  fieri  potuit  utrinque  contracta 


1)  Vide : C.  Heck,  1.  c. 

est.  Nec  tamen  fieri  potuit  ut  ambae  partes  prorsus  coniungerentur,  quam  ob  rem  novi  labii 
parvula  pars  tunica  mucosa  caruit.  A quo  si  recesseris  labium  tam  bene  increvit  ut  vix  quid- 
quam quod  desideraretur  animadverteres.  Omnes  acus  post  30  horas  iam  remotae  erant, 
vulneris  autem  orae  coliodio  unctae.  Die  11.  lul.  senex  dimissus  est  labio  eximie  formato. 


Casus  IX. 

Gerh  ardus  Sonz,  71  annorum,  Kronenbergensis,  die  21.  m.  Decembris  a.  1851.  in  cli- 
nicum est  receptus.  Quinque  iam  annis  ante  in  aegroti  labio  inferiore  tuberculum  durum  na- 
tum erat,  quo  tamen  haud  multum  affectus  nec  impeditus  est  quominus  fistulam  furnariam  sem- 
per  in  eadem  oris  regione  teneret.  Ante  sex  autem  menses  tumor  celerius  crescere  et  aegroto 
dolores  praebere  coeperat.  Paulo  post  cum  ruptus  esset  tumor,  in  labio  inferiore  et  sinistro 
oris  angulo  ulcus  squalidum  natum  est.  Diagnosis : cancer  epithelialis.  Die  22.  carcinoma  a 
Cl.  Wutzer  ita  est  exstirpatum,  ut  trium  cuneorum  figura  oriretur,  quorum  alius  isque  parvulus 
erectus  (fig.  3 a)  in  labio  superiore,  alius  horizontalis  fb)  in  oris  angulo,  tertius  denique 
conversus  (c)  in  labio  inferiore  fuit.  Qua  ratione  vulneris  orae  acubus  facile  coniungi  potue- 
runt, nec  non  optime  cessit  curatio.  Die  19.  lanuar.  a.  1855.  Soenz  e clinico  dimissus  est. 
Habet  hic  casus , quod  medendi  rationem  attinet , non  nihil  similitudinis  cum  iis  quos  Serrius 
iii  tabulis  7.  et  8.  figura  repraesentavit. 


Casus  X. 

Sophia  Feuser,  18  annorum,  e vico  Arloff,  die  3.  m.  Nov.  1852  in  clinicum  est  re- 
cepta. Habuit  ista  in  sinistro  pede  durum  livideque  coloratum  tumorem,  qui  arctissime  cuti 
increverat  et  immobilis  erat.  Pertinuit  autem  tumor  a pedis  dorso  iuxta  totum  latus  internum 
ita  usque  ad  plantam  pedis,  ut  circiter  sex  digitos  longus,  quatuor  latus  esset.  Tumor  ortus 
et  auctus  erat  duorum  annorum  spatio ; qua  de  causa  et  qua  ratione  natus  sit,  non  est  ex- 
ploratum. Wicroscopi  opera  signa  solidi  tumoris  fibrosi  apparuerunt.  Summa  tumoris 
pars  ellipsi  similis  exulcerata  et  solidis  rubiciindisque  granulationibus  texta  erat.  Die  12. 
Nov.  tumor  a.  Cl.  Wutzer  excisus  est.  At  quoniam  ulcere  iam  magna  pars  cutis  deleta,  alia 
autem  arcta  tumoris  vicinitate  inubilis  facta  est,  tumore  exciso  ingens  cutis  defectus  or- 
tus est.  Qui  ut  ex  parte  tegeretur,  prae  ceteris  autem  ne  tendines  pedis  dorsi  nudati 
periculose  inflammarentur,  in  regione  malleolorum  cruris  propago  formata,  in  pedem  translata 
et  in  interiore  plantae  pedis  ora  suturis  affixa  est.  Paucis  diebus  post  lobus,  qui  fortasse 
nimium  extensus  erat,  gangraena  occupatus  est  et  magna  ex  parte  periit.  Quare  id  solum  re- 
lictum est,  ut  exspectaretur  dum  defectus  per  suppurationem  curaretur;  quod  antequam  factura 
esset,  sat  longum  praeterlapsum  est  tempus.  Argentum  nitricum , vinctura  ad  partes  compri- 

mendas  (Druckverband)  et  fomenta  e decocto  quercus  adhibita  sunt,  quorum  postremum  reme- 
dium utilissimum  fuit.  Vulnere  bene  ad  cicatricem  perducto  aegrotae  dimissae  tibiale  e corio 
factum  (Lederstrumpf)  datum  est  quo  cicatricem  tueretur.  Rediit  autem  die  7.  m.  Aug. 
1853,  quoniam  cicatrix  in  interiore  pedis  ora  rupta  et  in  ulcus  callosum  mutata  erat,  cuius 
diameter  unum  circiter  digitum  exaequavit.  Oris  scalpello  remotis  ulceri  pediluvia  furfuracea 
et  cataplasmata  adhibita  sunt.  Facile  quidem  praevideri  potuit,  ulcus,  si  cura  diligens  ades- 
set, mox  sanaturum  esse;  at  non  minus  verisimile  fuit,  cicatricem  denuo  ruptum  iri,  simulat- 
que  aegi'ota  pedibus  non  prorsus  parceret.  Optimum  igitur  visum  est,  cicatricis  loco  sanam 
cutis  propaginem  transplantari.  At  quoniam  pedis  tergi  cutis  non  prorsus  normalis  fuit,  nec 
tendines  absque  periculo  nudari  putuerunt,  Wutzerus  cutem  e remotiore  corporis  parte  petere  co- 
natus est : cui  rei  sani  dextri  cruris  sura  aptissima  visa  est.  Die  23.  Aug.  operatio  facta 
est  ea  quam  narraturi  sumus  ratione.  — Totum  ulcus  et  quae  circa  id  fuit  cutis  morbosa  ra- 
dicitus remotae  sunt,  qua  re  recens  plaga  cruenta  orta  est.  Quo  facto  in  dextri  cruris  sani 
sura  lobus  latus  fictus  est,  qui  a postica  parte  oblique  circa  internum  cruris  latus  ad  anti- 
cam ita  pertinuit,  ut  propaginis  basis  (nutrix)  internae  orae  tibiae  vicina,  fastigium  autem 
forma  ovata  in  media  sura  sita  esset.  Postquam  hic  lobus  a posteriore  cruris  parte  usque 
ad  basin  scalpello  solutus,  vulnus  sub  ipso  lobo  quantum  fieri  potuit  textum  est : et  ex  parte 
quidem  suturis,  ex  parte  alio  parvo  lobo  laterali,  qui  sub  magni  lobi  basin  ita  est  translatus, 
ut  iste  denuo  increscere  non  posset.  Quo  facto  aegrota  duobus  tibialibus  (Schniirstriimpfe) 
induta  est,  proprie  ad  hunc  finem  ita  factis,  ut  ubi  necesse  esset , rotundae  exstarent  aper- 
turae : qualem  igitur  sinistrum  tibiale  in  interno  pedis,  fig.  9 a,  dextrum  in  interno  cruris 
latere  eo  loco  ubi  lobus  fictus  erat,  fig.  9 b,  habuit.  Praeterea  utrumque  tibiale  praeditum  fuit 
loris  e corio  factis , fig.  9 c,  quae  coniungendo  utroque  pede  inservirent.  Deinde  per  ministrum 
quendam  sinister  pes  cruri  ita  est  appropinquatum,  ut  lobi  orae  in  pede  affigi  possent,  quod 
factum  est  ex  parte  sutura  circumvoluta,  ex  parte  autem  nodosa.  Qua  ratione  superior  de- 
fectus pars  in  pede  prorsus  tecta  est,  inferiorem,  lobo  cum  pede  coniuncto,  et  a crure  dextro 
soluto  basi  tegi  constitutum  est.  Pedibus  et  cruribus  deinde  loris  et  fibulis  quantum  fieri 
potuit  coniunctis,  aegrota  lecto  posita  est.  Negandum  non  est,  aegrotae  collocationem  illam  non 
gratam  fuisse,  at  tamen  minus  graviorem  fuisse  constat,  quam  illam  quae  brachio  fit  in  rhi- 
noplastice  secundum  methodum  Italicam  exercenda.  Ceterum  cum  aegrota  morosa  et  irre- 
quieta vincturas  aegre  ferret,  has  non  satis  adstringi  posse  apparuit.  Die  postero  omnes  necesse 
fuit  removeri  acus,  quoniam  lobi  oras  gangraena  affectum  iri  intellectum  est:  die  tertio  ope- 
rationem bonum  successum  nullo  modo  habere  posse,  iam  extra  dubitationem  positum  fuit.  Quare 
tibialibus  remotis  lobus  dextro  cruri  emplastro  adhaesivo  in  pristinum  locum  denuo  affixus  est. 
Curatio  vulneris  in  pede  suppurationi  necessario  relicta,  demum  diu  post  cicatricem  firmiorem 
adduxit.  Cum  aegrota  dimissa  esset,  cicatricem  hanc  quotidiana  obambulatione  et  irritatione 
sensim  sensimque  iterato  ulcere  superficiali  corripi  posse,  facile  praevidebatur. 

Spero  fore  ut  liaec  commentatio  ad  chirurgiae  plasticae  statum  hodiernum  examinandum 
non  nihil  contineat.  Est  quidem  extra  dubitationem  positum  proximis  annis  multos  progres- 
sus factos  esse  haud  spernendos:  at  tamen  non  negligendum  est,  artem  nostram  non 
pluris  aestimari  debere.  Naturae  enim  formas  pulcherrimas,  inprimis  in  rhinoplastica 
nondum  possumus  consequi  nec  eo  pervenimus  ut  nasi  quominus  corrugentur  daccescantque 
(quod  saepe  diu  post  operationem  ht)  semper  prorsus  impediretur.  Haec  igitur  pars 

promoveatur  prae  ceteris  necesse  est.  Accedit  quod  recentissimis  temporibus  nasorum 
artificiosorum  confectio  admodum  exculta  est,  inprimis  ex  quo  ad  hanc  quoque  rem  resina 
elastica  adhiberi  coepta  est.  Nec  negandum  est , si  a paucis  recesseris  exemplis , nasos 
artificiosos  formas  efficere  pulchriores  quam  operationibus  plasticis  factos.  Quid  quod  nasi 
artificiosi  formantur  qui  absque  vitrorum  ocularium  ope  faciei  affiguntur.  Non  abs  re  erit 
hac  de  re  nonnullas  recentiorum  opiniones  attulisse.  Veluti  Baudcns  haec  dicit  ‘)  • • • »d’un 
autre  part  on  peut  appliquer  des  nez  postiches  assez  parfaits  pour  etre  presque  dissimules,* 
et  in  annalibus  anglicis  quibus  „Lancet*  nomen  est  haec  leguntur^)  de  naso  artificioso:  „and 
hxed  by  means  of  a delicate  stem  attached  to  the  back  part;  at  the  extremity  of  the  stem 
a soft  knob  is  placed,  which  rests  on  the  nostril ; the  spectacles  or  long  upper  piece  are  thus 
rendered  unnecessary  Mr.  Lenoir  thinks,  that  if  Mr.  Luer  the  manufacturer  succeeds  in  tho- 
roughly  incorporating  the  pigment  with  the  caoutchouc,  autoplasty  will  be  less  frequently.* 
At  tamen  praeterquam  quod  nasi  isti  pretiosiores  esse  solent,  quam  quos  pauperes  homi- 
nes sibi  parare  possent,  nasum  artificiose  confectum  qui  vel  a venti  flatu  haud  tutus  est,  naso  e 
carne  et  sanguine  confecto  licet  eo  minus  pulchro  praeferendem  esse  non  dixerim:  quamquam  hac 
de  re  nulli  fortasse  melius  iudicare  poterunt , quam  infelices  homines  qui  nasis  sint  destituti. 
Ceterum  minime  assentiendum  est  eis  qui  artem  morioplasticam  minoris  aestiment  contemnant- 
que : in  quibus  Emmertus  est  qui  palpebras,  nasos,  labia  restitui  posse  prosus  negat , nihil- 
que  arte  nostra  confici  sibi  persuasit  nisi  cutis  partes  quae  formam  faciei  partium  deperdita- 
rum haud  dissimilem  habeant.  At  istum  profecto  nemo  laudabit  qui  consideraverit,  haud  pau- 
cos nasos  fictos  esse,  non  solum  alis  bene  formatis  praeditos,  verum  etiam  eo  quod  internas 
partes  tuerentur  olfactum  deperditum  restituentes.  Haud  pauca  labia  pulchrae  rubicundaeque 
orae  quibus  et  bene  loquendi  et  salivam  et  cibos  in  ore  retinendi  potestas  aegrotis  reddita 
sit.  Nec  tamen  Burrowii  argumenta  praecipere  in  animo  est  qui  fortissime  chirurgiae  pla- 
sticae gravitatem  contra  Emmertum  defendit.  Novum  autem  Burowii  librum  “)  quo  metho- 
dum suam ‘supra  commemoratam  a/:curate  descripsit,  sero  accepi  quam  quo  in  hae  commen- 
tatione uti  potuerim. 


1)  Gazette  des  hopilaiix  1854  pag.  130. 

2)  The  Lancet  1853.  Vol.  I.  pag.  407.  seq. 

3)  Einniert.  Chirurgie  1851.  Vol.  II.  pag.  635. 

4)  Ueschreibiiiig  einer  neueu  Transplanlationsmethode  (Melhode  der  seitlichen  Dreiecke)  Derlin  1856. 


VITA. 


Natus  sum  Grustavus  Otio  Lan^e  anno  h.  s.  XXXHI.  Duisburgi  patre  Joanne  Petro,  nunc 
in  hac  alma  universitate  theologiae  evang.  professore  pubi,  ord.,  matre  Amalia  e gente  Ga- 
renfeld.  Fidem  profiteor  evangelicam.  Primis  fitterarum  elementis  instructus  adii  gymna- 
sium Turicense,  unde  maturitatis  testimonio  dimissus  vere  a.  LI.,  in  eiusdem  «rl^s  universi- 
tate per  duo  annos  et  dimidium  scholis  interfui  philosophicis  professorum:  Heer,  Lbwig, 
, Mousson,  H.  Prei,  Naegeli,  Vojger,  Bobrik,  v.  Wyss,  Behn-Fsch  enburg, 
medicis  professorum:  Herm.  Mey  er , Ludwig,  Giesker,  Spbndli  iun. , Locher- 
Zwingli,  Lebert.  Auctumno  anni  LIII.  Bonnam  me  contuli,  unde,  cum  per  annum  studia 
mea  persecutus  essem,  cum  aegroto  Italiam  profectus  sum.  In  eo  itinere  Pisae  per  duo  men- 
'ses  disserentes  audivi  professores:  Burci  et  Centofanti.  Bonnam  reversus  auctumno  a. 
LV.  denuo  civibus  academicis  adscriptus  sum.  Hac  in  universitate  praeclara  imbutus  sum  do- 
ctrina virorum  ili.:  Albers,  Busch , Helmholtz,  Kilian,  Knoodt,  Naumann 
Schaa  ffhausen,  Schauenburg,  C.  0.  Weber,  M.  J.  Weber,  Wutzer. 

Quibus  viris  omnibus,  optime  de  me  meritis,  gratias  agere  nunquam  desinam. 


SENTENTIAE  CONTROVERSAE 


1)  Nullum  est  specificum  signum  tumorum  benignitatis  aut  malignitatis. 

2)  Clima  Montis  Pessulani  phthisicis  non  est  salubre. 

3)  Strepitus  venarum , quem  ,,Nonnengerausch^‘  vocare  consuevimus.,  non  est,  sig- 
num anaemiae.  ■'< 

4)  Antlia  pneumatica  (quam  „la  cloche*^  dicunt)  qua  Francogalli  in  sanandis 
phthisicis  utuntur  noxia  est. 

5)  Instrumentum  quod  invenit  Valleix  „redresseur  de  la  matrice^'’  in  praxi  plus 
nocet,  quam  prodest. 

6)  Brueckii  opinio  cellulas  epitheliales  villorum  intestinalium  aperturas  habere 
falsa  est. 

